Վանո Միկոյան

Վանո (Հովհաննես) Անաստասի Միկոյան (), ավիակոնստրուկտոր։

Անաստաս Միկոյանի որդին և Արտեմ Միկոյանի եղբորորդին։

Կենսագրություն 
1945 թվականին ավարտել է Դուշանբեի (նախկինում` Ստալիաբադ) ավիացիոն տեխնիկական ուսումնարանը, 1953 թվականին՝ Մոսկվայի Ն. Ժուկովսկու անվան ռազմաօդային ճարտարագիտական ակադեմիան։ 1953 թվականից աշխատել է Արտեմ Միկոյանի անվան փորձարարական ԿԲ-ում (ՄիԳ) որպես առաջատար ճարտարագետ, կոնստրուկտոր և փորձարկումների ղեկավար, գլխավոր կոնստրուկտորի տեղակալ, գլխավոր կոնստրուկտորի խորհրդական։ Ղեկավարել է ՄԻԳ-21, ՄիԳ-23, ՄիԳ-29 ճակատային կործանիչների ստեղծման և փորձարկման աշխատանքները։

Պարգևներ  
ԽՍՀՄ պետական մրցանակ (1981, ՄիԳ-21 ինքնաթիռի համար)
ԽՍՀՄ պետական մրցանակ (1988, ՄիԳ-23 ինքնաթիռի համար)
Հոկտեմբերյան հեղափոխության շքանշան (1974, ԽՍՀՄ)
«Պատվո նշան» շքանշան (1965, ԽՍՀՄ)
«Հայրենիքի հանդեպ ծառայությունների համար» IV աստիճանի շքանշան (1999, Ռուսաստան)

Ընտանիք 
 Հայրը՝ Անաստաս Միկոյան, Խորհրդային պետական ու քաղաքական գործիչ։
 Մայրը՝ Աշխեն Ղազարի Թումանյան (1896—1962)։
Եղբայրները՝
 Ստեփան Միկոյան (1922-2017), փորձարկող օդաչու։
 Վլադիմիր Միկոյան (1924-1942), ռազմական օդաչու, զոհվել է Ստալինգրադի համար մարտերում։
 Ալեքսեյ Միկոյան (1925-1986), ռազմական օդաչու։
 Սերգո Միկոյան (1929-2010), միջազգայնագետ-պատմաբան։

Ծանոթագրություններ  

Հայ ավիակոնստրուկտորներ
1927 ծնունդներ
Սեպտեմբերի 1 ծնունդներ
2016 մահեր
Նոյեմբերի 25 մահեր
Նովոդևիչյան գերեզմանատանը թաղվածներ
Ռուս գյուտարարներ
Հայ ճարտարագետներ
Խորհրդահայեր